
ПРОИЗВОДСТВЕНИ, СКЛАДОВИ И СЕЛСКОСТОПАНСКИ СГРАДИ, БЕНЗИНОСТАНЦИИ И ГАЗОСТАНЦИИ, ПОМЕЩЕНИЯ И СЪОРЪЖЕНИЯ  ОТ КЛАС НА ФУНКЦИОНАЛНА ПОЖАРНА ОПАСНОСТ Ф5 

Раздел I

Общи изисквания

Чл. 398. Строежите от клас на функционална пожарна опасност Ф5 се изпълняват при спазване на изискванията по част първа.

Чл. 399. Категорията по пожарна опасност на сградите, помещенията и съоръженията от клас на функционална пожарна опасност Ф5 се определя съгласно табл. 2.

Чл. 400. Когато в строежите от клас на функционална пожарна опасност Ф5 има помещения с различна категория по пожарна опасност, строежите се категоризират, както следва:


1. строежът се приравнява към категория Ф5А, ако сумарната площ на помещенията от категория по пожарна опасност Ф5А в него е повече от 5 % от площта на всички помещения или повече от 200 m2;


2. строежът може да не се приравнява към категория по пожарна опасност Ф5А, ако общата площ на помещенията от категория Ф5А не превишава 25 % от площта на всички помещения (не повече от 1000 m2) и ако тези помещения са оборудвани с инсталации за автоматично пожарогасене;


3. строежът се приравнява към категория по пожарна опасност Ф5Б, ако са изпълнени едновременно следните две условия:


а) строежът не се приравнява към категория Ф5А;


б) сумарната площ на помещенията от категории Ф5А и Ф5Б в него е повече от 5 % от площта на всички помещения или повече от 200 m2;


4. строежът може да не се приравнява към категория по пожарна опасност Ф5Б, ако общата площ на помещенията от категории Ф5А и Ф5Б не превишава 25 % от площта на всички помещения (не повече от 1000 m2) и ако тези помещения са оборудвани с инсталации за автоматично пожарогасене;

5. строежът се приравнява към категория по пожарна опасност Ф5В, ако са изпълнени едновременно следните две условия:


а) строежът не се приравнява към категория Ф5А или Ф5Б;


б) сумарната площ на помещенията от категории Ф5А, Ф5Б и Ф5В в него е повече от 5 % (или 10 % - ако в сградата няма помещения от категории Ф5А и Ф5Б) от площта на всички помещения;


6. строежът може да не се приравнява към категория по пожарна опасност Ф5В, ако общата площ на помещенията от категории Ф5А, Ф5Б и Ф5В не превишава 25 % от площта на всички помещения (не повече от 3500 m2) и ако тези помещения са оборудвани с инсталации за автоматично пожарогасене;


7. строежът се приравнява към категория по пожарна опасност Ф5Г, ако са изпълнени едновременно следните две условия:


а) строежът не се приравнява към категория Ф5А, Ф5Б или Ф5В;


б) сумарната площ на помещенията от категории Ф5А, Ф5Б, Ф5В и Ф5Г в него е повече от 5 % от площта на всички помещения;


8. строежът може да не се приравнява към категория по пожарна опасност Ф5Г, ако общата площ на помещенията от категории Ф5А, Ф5Б, Ф5В и Ф5Г не превишава 25 % от площта на всички помещения (не повече от 5000 m2) и ако помещенията от категории Ф5А, Ф5Б и Ф5В са оборудвани с инсталации за автоматично пожарогасене;

9. строежът се приравнява към категория по пожарна опасност Ф5Д, когато изискванията по т. 1 – 8 не могат да бъдат спазени.

Чл. 401. (1) Строежите с производства от категории по пожарна опасност Ф5А и Ф5Б се проектират от I или II степен на огнеустойчивост.

(2) Разрешава се производства от категория по пожарна опасност Ф5Г, свързани с използването на източници, които отделят интензивно лъчиста топлина (огневи, нафтови, темперни и други пещи, топилни помещения за метали, нафтови вани за закалка на стомани, вагрянки, леярни и др.), да се проектират в едноетажни сгради от III и IV степен на огнеустойчивост с максимална застроена площ съответно 1000 и 500 m2, ако тези производства са спомагателни и не влияят на основното производство на обекта.

Чл. 402. (1) Сградите от категории по пожарна опасност Ф5А и Ф5Б се проектират с лесноразрушаващи се строителни елементи с площ 0,33 m2 (за сгради от категория по пожарна опасност Ф5А) и 0,17 m2 (за сгради от категория по пожарна опасност Ф5Б) на 1 m3 от обема на помещението. Такива отвори се предвиждат и по стените на всеки етаж, когато по технологични изисквания се налага сградите да бъдат с два и повече етажа.

(2) При сгради с покриви, проектирани като лесноразрушаващи се строителни елементи, изчислителното натоварване не трябва да превишава 1,2 кРа.

Чл. 403. В помещения на подземните етажи не се предвиждат производства и складове от категории Ф5А и Ф5Б.

Чл. 404. (1) Допускат се производства от категории по пожарна опасност Ф5А и Ф5Б в помещения на сгради с друго предназначение в зависимост от технологичния процес, както следва:

1. в едноетажни сгради - в помещения с най-малко една външна стена;

2. в сгради с два и повече етажа - в най-горния етаж - при междуетажни конструкции, изпълнени от строителни продукти с клас по реакция на огън не по-нисък от А2.

(2) Допускат се производства в помещенията по ал. 1 и в по-долните етажи на многоетажни сгради или в средните секции на едноетажни сгради, при условие че сградите са остъклени по подходящ начин. За едноетажни сгради се предвиждат леки покриви при спазване изискванията на чл. 402, ал. 1.

Чл. 405. (1) Разстоянията между сградите и съоръженията от подкласове на функционална пожарна опасност Ф5.1, Ф5.2 и Ф5.4, както и разстоянията между тези и съседни сгради от класове на функционална пожарна опасност Ф1, Ф2, Ф3 и Ф4 в зависимост от степента на огнеустойчивост и категорията по пожарна опасност на сградите се определят съгласно табл.39.
Таблица 39

	№

по

ред
	Степен на огнеустойчивост и категория по пожарна опасност на сградите и съоръженията
	Минимално разстояние между

сградите и съоръженията, m

	
	
	при производства

от категории Ф5А и Ф5Б при степен

на огнеус-

тойчивост
	при производства от категории Ф5В, Ф5Г и Ф5Д при степен на огнеустойчивост

	
	
	
	I и II
	III
	IV
	V

	1.
	I и II, с производства

от категории Ф5А и Ф5Б
	6
	6
	8
	10
	12

	2.
	I и II, с производства

от категории Ф5В, Ф5Г и Ф5Д
	6
	4
	4
	6
	8

	3.
	III, с производства от

категории Ф5В, Ф5Г и Ф5Д
	8
	4
	6
	8
	10

	4.
	IV, с производства от

категории Ф5В, Ф5Г и Ф5Д
	10
	6
	8
	10
	12

	5.
	V, с производства от
категории Ф5В, Ф5Г и Ф5Д
	12
	8
	10
	12
	14


(2) При определяне на разстоянията по ал. 1 сградите от класове на функционална пожарна опасност Ф1, Ф2, Ф3 и Ф4 се приравняват към категория по пожарна опасност Ф5В.
(3) При определяне на разстоянието между сградите и съоръженията се отчита разстоянието между най-близките им външни стени. Разстоянието може да се увеличава, като се отчита размерът на изпъкналите елементи на сградите, при условие че елементите са изпълнени от строителни продукти с класове по реакция на огън D, E и F.

(4) Разстоянията по ал. 1 се отнасят и за успоредните крила на П-oбразни сгради, ако площта им превишава допустимата площ съгласно табл.6.

(5) При определяне на разстоянието помежду им сградите с незащитени стоманени конструкции се приравняват към IV степен на огнеустойчивост.
Чл. 406. Минималните разстояния между сградите не се нормират, ако:

1. площта на две и повече сгради не превишава допустимата площ между брандмауерите, като се имат предвид най-пожароопасното производство и сградата с най-ниска степен на огнеустойчивост (в случай че застроената й площ е до 50 % от допустимата за такива сгради);

2. стената на по-високата сграда на 5 m във вертикално направление и на   1 m в хоризонтално направление от контурите на по-ниската сграда е брандмауер;

3. стената на по-ниската сграда е брандмауер и покривът й е изпълнен от строителни продукти с клас по реакция на огън не по-нисък от А2 и е с минимална огнеустойчивост R60 в частта на изискващото се отстояние между двете сгради съгласно табл.39;

4. сградите са оборудвани с автоматични пожарогасителни инсталации.

Чл. 407. Не се допуска в подземните етажи на сградите да се предвиждат производства и складове от категории по пожарна опасност Ф5А и Ф5Б.
